stanford-oval/wikipedia huggingface dataset:
קבורת אפר יהודי אוסטריה בירושלים (1949)
הטקס

הטקס הממלכתי נקבע ל-26 ביוני 1949. בשעה 11:00 הוצא ארון המתים בו הונחו כדי האפר מבית הרבנות הראשית ברחוב יבנה בתל אביב ומסע ההלוויה נע לכיוון בית הכנסת הגדול ברחוב אלנבי. אחרי הארון נעה הפמליה שכללה שרי ממשלה ונכבדים אחרים. אלפים גדשו את הרחובות ובתי הספר שחררו את התלמידים. חנויות לאורך ציר הנסיעה נסגרו והקהל עקב בדממה אחר התקדמות השיירה. על מדרגות בית הכנסת הגדול אמר הרב האשכנזי של תל אביב, הרב איסר יהודה אונטרמן, קדיש. השיירה המשיכה לרחובות שם נשא דברים אל מול קהל רב, נשיא המדינה, חיים ויצמן. משם החלה השיירה בליווי משטרתי, לעלות לכיוון ירושלים. בירושלים נערכה לוויה צבאית בנוכחות נשיא הקונגרס היהודי העולמי, ראש העירייה ונכבדים אחרים. השיירה נעה לבית הכנסת ישורון ושם נשא דברים הרב הראשי הספרדי, הרב עוזיאל. הארון נטמן בבית הקברות סנהדריה.
ראו גם

זיכרון השואה בישראל (בפרט נושא הגישה הממלכתית)
הערות שוליים

↑  "זה לא משהו שאנו היהודים באוסטריה מבקשים את הישראלים לעשות, איננו מבקשים את עצתה של ישראל, זה משהו שאנו מודיעים לכם שהחלטנו לעשות ואנו מצפים מכם לכבד את החלטתנו ולמצוא את הדרך ההולמת להביא לקבורה את השרידים". (במקור נכתב ביידיש).

מצוטט בתוך: ויזנטל וזיכרון השואה בישראל: הרצאה של תום שגב במכון לחקר השואה ע"ש ויזנטל העתיד לקום בווינה, 8 ביוני 2006 (ההרצאה באנגלית). (הקישור אינו פעיל)
שר החינוך והתרבות דאז ולימים נשיאה השלישי של מדינת ישראל, זלמן שזר, עובר על פני כדי האפר שהוצבו בבית הרבנות הראשית בת"א.
קבוצת תמיכה בכוחות מיוחדים SFSG

| --- | --- |

 פרטים
 כינוי:  SFSG
 מדינה:  הממלכה המאוחדת
 שיוך:  שירות משולב (אוויר, ים, יבשה)
 סוג:  כוחות מיוחדים
 בסיס האם:  סנט את'ן, ויילס, בריטניה
 אירועים ותאריכים
 תקופת הפעילות:  2006–הווה (כ־18 שנים)
 מלחמות:  מלחמת אפגניסטן מלחמת עיראק
 נתוני היחידה
 ייעוד:  תמיכה קרבית במבצעים מיוחדים
 כוח אדם:  גדוד
 פיקוד
 יחידת אם:  מנהלת הכוחות המיוחדים של הממלכה המאוחדת UKSF
קבוצת תמיכה בכוחות מיוחדים (באנגלית: Special Forces Support Group, בקיצור: SFSG) היא כוח מיוחד בכוחות המזוינים של בריטניה תחת פיקוד מנהלת הכוחות המיוחדים (UKSF), מרכיב בפיקוד האסטרטגי UKStratCom של משרד ההגנה הבריטי (MOD). היא חלק ממערך הכוחות המיוחדים של בריטניה, הכולל גם את ה-SRR, SBS, SAS ורגימנט הקשר 18 (UKSF). תפקידה לספק תמיכה קרבית למבצעים מיוחדים.
הקמת היחידה נבעה מהצורך לספק תמיכה בכוחות חי"ר לכוחות המיוחדים של בריטניה, שהתבררה לאחר קרב טורא בורה במהלכו תקפו שתי פלגות שירות הסירות המיוחד (SBS) את מתחם המערות של אל-קאעידה.
הקמת ה־SFSG הוכרזה רשמית על ידי שר ההגנה, ג'ון ריד, בפרלמנט ב־20 באפריל 2006. היא הוקמה "כדי לתמוך ביחידות הכוחות המיוחדים הבריטיים בקרב מעבר לים ובפעולות נגד טרור מקומי.
היחידה מקבילה ליחידת הריינג'רס האמריקאית.
גיוס והכשרה

מרבית אנשי היחידה הם חיילי הגדוד ה־1 (PARA1) של הרגימנט המוצנח. מהקומנדו הימי הגיעה פלגה ומרגימנט חיל האוויר, מחלקה. את הכשרתם הם מקבלים ביחידות האם ושומרים כשירות במסגרת אימוני ב-SFSG .
הרגימנט המוצנח – עיקר ה־ SFSG מורכב מהגדוד ה־1 (PARA1) של הרגימנט המוצנח. צנחנים מהגדודים האחרים, 2 ו־3 PARA, יכולים להתקבל ל־SFSG לאחר שירות של שנתיים.
חיל הנחתים – תורם לתמהיל של ה־SFSG פלגה של לוחמי קומנדו ימי. בתחילה כפלגה נפרדת (פלגה F) ומאוחר יותר שולבו בכל פלגות הפשיטה.
רגימנט חיל האוויר – טייסת II, יחידת עילית המספקת בקרי אוויר טקטים (TACP) וצוותי צלפים ל־SFSG.
ארגון

פלוגה A – פשיטה
פלוגה B – פשיטה
פלוגה C – פשיטה
פלוגה F – פשיטה
פלוגה S – פלוגה מסייעת
מחלקת רתק
מחלקת מרגמות
בקרי אוויר טקטיים (TACP) וצלפים מרגימנט חיל האוויר
פלוגה R – "מודיעין, מעקב, רכישת יעד, וסיור" (ISTAR):
צוות סיור (U)
מחלקת קשר (J6)
מחלקת מודיעין (J2)
פלוגה D
מנהלה ולוגיסטיקה
אימונים והערכות
משימות

פלגות הפשיטה מבצעות סבבי משימות בני שישה חודשים הכוללים:
מבצעים מיוחדים – בדרך כלל צוותים קטנים הנשלחים לפעילות ברחבי העולם. הזירות הנוכחיות כוללות את אפגניסטן, עיראק וסוריה.
כוננות למלחמה בטרור – נמצאת בכוננות תגובה לאירועי טרור בבריטניה, כחלק מ"קבוצת המשימות למלחמה בטרור".
כוננות לפריסה מהירה – כוננות פריסה לכל מקום בעולם בתגובה למצב משבר.
אימונים – פלגה שאינה בפעילות מבצעית או בכוננות נמצאת באימונים לשמירת כשירות.מסדר כנפיים של קבוצת הכוחות המיוחדים בבסיס חיל האוויר סנט את'ן ב־11 במאי 2006
תפקידים
הפעלת כוח תגובה מהירה למבצעי ה־SAS וה־SBS
הגנה ובידוד אזור הפעולה
השתתפות בפשיטות רחבות היקף לצד כוחות ה־SAS וה־SBS
ביצוע תקיפות משניות ופשיטות הסחה
חסימת התקפות נגד
ייעוץ בארגון והדרכה של כוחות ביטחון מקומיים
הגנה מפני טרור ואיומים אחרים על הביטחון והיציבות הפנימית המקומית.
בנוסף, אנשי ה־SFSG משמשים כוח ביום אויב באימוני הישרדות והכנה לשבי (SERE) של הכוחות המיוחדים.
מבצעים

מבצעי ה־SFSG הם מבצעים חשאיים וממשלת בריטניה או משרד ההגנה אינם מוסרים מידע בשל רגישות פעולותיהם.
מבצעים שהתפרסמו
מחלקת צנחנים מ־SFSG (הידועה גם כ־Task Force Maroon), השתתפה ב"כוח משימה שחור" (Task Force Black) שהוקצה לכוח משימה בינלאומי שנלחם באל-קאעידה ואנשי משטרו של סדאם חוסיין בעיראק.
בספטמבר 2005 נעצרו שניים מאנשי ה־SSR בידי המשטרה בעיר בצרה בעיראק לאחר שעוררו את חשדם. לאחר שלא הצליחו להביא לשחרורם באמצעים דיפלומטיים, הם חולצו על ידי ל־SAS במבצע שנוי במחלוקת שכלל שימוש בנגמ"שים בריטיים בפשיטת הסחה של SFSG על תחנת משטרה.
בסוף 2005 תחילת 2006 השתתף ה־SFSG במבצע "אור מים" ובמבצע "Archwood 4" במהלכו חיסלו ה SAS מחבל.
בשנת 2006 פלגת SFSG הוצבה באפגניסטן לתמיכה ב"מבצע קינדל" של ה־SBS וה־SRR
בין התאריכים 18–29 בדצמבר 2009, במהלך מבצע "טור שפאה", פלוגת SFSG הובילה שני סיורים של כוח קומנדו (ATF 444) מהכוחות המיוחדים של אפגניסטן.
לוחם SFSG ונחת אמריקאי יורדים ממסוק CH-53 לאחר מבצע משותף במחוז הלמנד  31 באוגוסט 2013ידוע כי ה־SFSG משתתף במבצעים של חיל הנחתים האמריקאי ולעיתים קרובות הם גם עורכים פשיטות עצמאיות (בדומה לריינג'רס של צבא ארצות הברית ), אך בדרך כלל משמשים ככוח חסימה ותגובה מהירה ליחידות 'שכבה 1'.
באוגוסט 2013 דיווח הדיילי טלגרף כי ה־SFSG, עבדו עם יחידה מובחרת של קומנדו אפגני המכונה כוח המשימה 444, ברחבי מחוז הלמנד. פלוגה A של היחידה הגיעה לאפגניסטן בינואר לפריסה של חצי שנה והמשיכה לפשיטות בלתי פוסקות נגד הטאליבן. מקורות משרד ההגנה אישרו כי כוחות של SFSG ואפגניסטן הובילו סדרה של פשיטות על הטליבאן בחודש מאי לאחר ששלושה חיילים בריטים נהרגו ממטען בסוף אפריל; הפשיטות נמשכו פעמיים-שלוש בשבוע לאחר מכן. כמו כן, היחידה תקפה קווי אספקה של המורדים במדבר סמוך לגבול עם פקיסטן, ובסיסי טליבאן במרכז המחוז.
ראו גם

הכוחות המיוחדים של הממלכה המאוחדת
שירות אוויר מיוחד SAS
שירות סירות מיוחד SBS
רגימנט הסיור המיוחד SRR
רגימנט חיל האוויר
יחידות הריינג'רס האמריקאי
לקריאה נוספת

Ryan, Chris (2009). Fight to Win: Deadly Skills of the Elite Forces. London: Century. ISBN 978-1-84605-666-6. OCLC 390809569.
הערות שוליים

↑  Strategic Command, Strategic Command, GOV UK, הוא פיקוד רב מימדי המרכז יכולות משותפות כגון שירותי רפואה, הכשרה ואימונים, מערכות מודיעין ומידע המפותחות ומנוהלות בתחומי הקרקע, הים, האוויר, החלל והסייבר. הוא גם אחראי לפעולות משותפות מעבר לים".
↑  Norton-Taylor, Richard (5 ביולי 2002). "Scores killed by SAS in Afghanistan". The Guardian. London. נבדק ב-5 ביולי 2002. {{cite news}}:  (עזרה)
↑  "Special Forces Support Group". Parliament of the United Kingdom. נבדק ב-26 במרץ 2010. {{cite web}}:  (עזרה)
↑  "Special Forces Support Group forms in Wales". Ministry of Defence (United Kingdom). אורכב מ-המקור ב-24 באפריל 2006. נבדק ב-20 באפריל 2006. {{cite web}}:  (עזרה)
↑  "Special Forces Support Group - SFSG". Elite UK Forces. נבדק ב-13 בינואר 2017. {{cite web}}:  (עזרה)
↑  "SFSG: Special Forces Support Group". Boot Camp & Military Fitness Institute. נבדק ב-13 בינואר 2015. {{cite web}}:  (עזרה)
1 2  Tim Ripley (25 בפברואר 2009). "Special Effects:UK SF unit comes into its own". Jane's Defence Weekly. 46 (8): 24. {{cite journal}}:  (עזרה)
↑  No. 2 Squadron RAF Regiment, Elite UK Force
↑  מתמחה בכל היבטי התקשורת השליטה והבקרה כולל תקשורת מאובטחת, לוחמה אלקטרונית (EW) / מודיעין אותות (SIGINT) ומודיעין תקשורת (קומינט).
↑  Special Forces Support Group (SFSG), Elite UK Forces
↑  Neville, Leigh, The SAS 1983-2014 (Elite), Osprey Publishing, 2016, ISBN 1472814037 ISBN 978-1472814036, p.6,p.56-59
↑  Neville, Leigh, The SAS 1983-2014 (Elite), Osprey Publishing, 2016, ISBN 1472814037 ISBN 978-1472814036,p.55
↑  Written Answers to Questions, parliament.uk, ‏14 Jan 2002
↑  Abigail Watson, The UK can’t stay ‘mum’ over Russian bombing of Special Forces base in Syria, DEFENCEREPORT, ‏3 אוגוסט 2016
↑  Urban, Mark, Task Force Black: The Explosive True Story of the Secret Special Forces War in Iraq ,St. Martin's Griffin, 2012 ISBN 1250006961 ISBN 978-1250006967 p.190
↑  Task Force 88 היה כוח משימה משותף בריטי - אמריקאי שהורכב מכוחות מיוחדים. תפקידו היה לצוד בכירים באל-קאעידה שפעלו בעיראק. הכוח זכה לכמה הצלחות, כולל הריגתו של אל-זרקאווי.
↑  דיווחים מאוחרים יותר מצביעים על כך ששני החיילים השבויים עשויים להיות מטעם ה־SAS.
↑  Neville, Leigh, The SAS 1983-2014 (Elite), Osprey Publishing, 2016, ISBN 1472814037 ISBN 978-1472814036
↑  Neville, Leigh,  Special Forces in the War on Terror (General Military), Osprey Publishing, 2015 ISBN 978-1-4728-0790-8,p.214
↑  Neville, Leigh,  Special Forces in the War on Terror (General Military), Osprey Publishing, 2015 ISBN 978-1-4728-0790-8,p.188,p.211
↑  Neville, Leigh, The SAS 1983-2014 (Elite), Osprey Publishing, 2016, ISBN 1472814037 ISBN 978-1472814036,p.49
↑  Farrell, Theo, Unwinnable: Britain’s War in Afghanistan, 2001–2014, Bodley Head, 2017 ISBN 1847923461, P.298
↑  Neville, Leigh, The SAS 1983-2014 (Elite), Osprey Publishing, 2016, ISBN 1472814037 ISBN 978-1472814036,p.58-59
↑    Ben Farmer, ‏Elite forces in secret raids against Taliban bomb-makers, The Telegraph, 18 August 2013
אנשי SFSG ב־ CH-53D במהלך משימה משותפת של UKSF עם נחתים אמריקאים באפגניסטן .  27 באפריל 2011
קולוויל יאנג

| --- | --- |

 לידה:  20 בנובמבר 1932 (בן 91)  בליז סיטי, הונדורס הבריטית 
 מדינה:  בליז בליז
 השכלה:  אוניברסיטת איי הודו המערבית  אוניברסיטת יורק 
 מפלגה:  המפלגה הדמוקרטית המאוחדת 
 
 פרסים והוקרה
 אביר הצלב הגדול במסדר מיכאל הקדוש וג'ורג' הקדוש (1994)  חבר במסדר האימפריה הבריטית  מסדר הירקן הזוהר 
 
קולוויל יאנג (באנגלית: Colville Young; נולד ב-20 בנובמבר 1932), המושל הכללי של בליז משנת 1993. קיבל תואר אבירות בשנת 1994. היה אחד ממייסדי "המפלגה הליברלית" בבליז, שבהמשך הפכה לחלק מ"המפלגה הדמוקרטית המאוחדת" (UDP).
בצעירותו למד יאנג לתואר ראשון באנגלית בבליז, ולתואר דוקטור בבלשנות באוניברסיטת יורק באנגליה. כששב מאנגליה שאף לקדם את החינוך בבליז, ובסוף שנות ה-80 הפך למרצה בכיר ולנשיא אחד הקולג'ים של אוניברסיטת בליז. במקביל עסק במוזיקה והלחין מספר יצירות אופרה. כן כתב מספר ספרים על הספרות של בליז, וגם ב-1993, מעט לפני שהפך למושל, פרסם ספר סיפורים קצרים. כמושל קידם, בין השאר, את המוזיקה והחינוך למוזיקה בבליז, הקים להקות מוזיקליות במספר בתי ספר, ויסד תחרות מוזיקלית ארצית.
קוברה מימית קונגולזית

| קוברה מימית קונגולזית> מצב שימור |
| --- | --- |
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: קוברה
מין:: קוברה מימית קונגולזית
שם מדעי
 Naja christyi ‏בולנז'ר, 1904
תחום תפוצה


קוברה מימית קונגולזית (שם מדעי: Naja christyi) הוא מין של קוברה אפריקנית ממשפחת הפתניים החיה סביב אגן הקונגו. זו אחת משתי הקוברות המכונות "קוברות מים", לצד קוברת מים מפוספסת, מאותו אזור. לקוברה זו אין תת-מינים ידועים. השם המדעי של המין קרוי על החוקר האנגלי קאטברט כריסטי (Cuthbert Christy).
מאפיינים

קוברה זו היא שוכנת מים באורך 1.1 מטר בממוצע, אך היא יכולה להגיע לאורך של 2.3 מטרים. לקוברה ראש קצר, עיניים שחורות גדולות וזנב קצר. צבעה חום כהה עם פסים חומים ושחורים לאורכה ועל הצוואר טבעות בולטות, העוזרות להרתיע את היריבים נוסף לצווארון הפרוש. הבטן בהירה עד צהובה והראש חום בהיר עם שפתיים בהירות.
הקוברה מצויה באזורי מים מתוקים כמו אגמים, נחלים ונהרות לאורך הרפובליקה הדמוקרטית של קונגו, דרומה של הרפובליקה של קונגו, חלק קטן מדרום-מזרח גבון ובצפון אנגולה. היא שוכנת בעיקר סביב החלק הדרומי של נהר קונגו, ביובליו וביערות גשם לאורכו.
הקוברה פעילה ביום ובלילה, כשמרבית חייה היא מצויה במים אך גם על היבשה, מתחת לסלעים או לצמחייה. הטרף העיקרי שלה הוא דגים ודו-חיים, אך היא לא תהסס לטרוף גם לטאות או מכרסמים שהיא תמצא.
במים, קוברה זו תעדיף לשחות הרחק במקרה של איום. ביבשה היא איטית יותר ותנפח את צווארה כדי להרשים את יריבה. אם זה לא יעזור היא תכיש. הכשתה בדומה למרבית הקוברות מכילה ארס רב היכול להרוג. עם זאת המפגש שלה עם אנשים נדיר וכמות ההרוגים קטנה.
צביון ז'נטינק

| צביון ז'נטינק |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
תת־משפחה:: צביונים
סוג:: צביון
מין:: צביון ז'נטינק
שם מדעי
 Cephalophus jentinki ‏תומאס, 1892
תחום תפוצה


צביון ז'נטינק (שם מדעי: Cephalophus jentinki; השם נהגה גם כג'נטינק), הוא מין של אנטילופה גדולה בתת-משפחת הצביונים האנדמי לאזור החוף המרכזי של מערב אפריקה. הוא התגלה בשנת 1884 ותואר סופית כמין נפרד ב-1892. זהו המין הגדול והכבד ביותר בתת-המשפחה ובקבוצת "צביוני הענק" - גדול אפילו ממספר מיני צבאים, אם כי מכיוון שפרטים שלו קטנים לעיתים במעט מצביון צהוב-גב חוקרים מסוימים טוענים כי האחרון הוא זה שזכאי לתואר הזה. למין זה יש אמנם תפוצה קטנה יחסית אך עם זאת הוא חופף עם מספר רב של צביונים מכיוון שמערב אפריקה היא ממרכזי הצביונים ביבשת. בין המינים ניתן למנות את צביון זברה, צביון מקסוול, צביון שחור, צביון שחור-חזית, צביון כחול, צביון צהוב-גב, צביון חום וצביון אוגילבי. ניתן לזהותו בקלות מהשאר בשל צבעו הייחודי. קיימים מספר בעלי חיים עם התפלגות צבעים דומה: טפיר אסייתי, פנדה ענקית, שכווי אירופי ודולפין קומרסון.
שמו המדעי של הצביון נגזר מיוונית כדלהלן: kephale = ראש, "lophus" = פסגה; - מתייחס לציצת השיער הבולטת בראש שאופיינית לצביונים, אם כי היא נעדרת באופן ספציפי אצל מין זה. "jentinki" - על שם מגלהו הזואולוג ההולנדי פרידריקוס אנה ז'נטינק (Fredericus Anna Jentink). לצביון זה יש מספר שמות מקומיים בתחומי מחייתו כגון: "גידי-גידי", "גרי-גרי", "דיקי-דיקי", "קאיקולוולי", נינאג'בה", ועוד. למרות הצבעוניות הייחודית של צביון זה הגולגולת שלו דומה כל כך לצביון צהוב גב, עד שהדגימה הראשונה של גולגולת נקבה ממין זה שנמצאה ונמסרה ב-1884 לז'נטינק תוארה כגולגולת של צביון צהוב גב. צביון ז'נטיניק הוא בין הנדירים שבצביונים לצד צביון אדרס וצביון אבוט, והוא סובל מציד ואובדן בית גידול נרחב. במשך 50 שנה לאחר גילויו הוא לא נצפה כלל בטבע בשל זהירותו הרבה, פעילותו הלילית וכן בשל הימצאותו ביערות גשם סבוכים.
תיאור > קרניים

צביון ז'נטינק מתאפיין בזוג קרניים גדולות ועבות, והן הארוכות ביותר מבין מיני הצביונים. לקרניים מבנה אופייני לאנטילופות אלה: הקרן צומחת לכיוון מעלה ומתעגלת בעדינות כלפי אחורה - לעיתים בצורה מקושתת ולעיתים בצורת אלכסון. הן יוצאות מהראש לכיוון הצדדים ועל כן נראות כ-"V". מיקום הקרניים הוא במרכז המצח - סמוך לאוזניים ורחוק מן העיניים. המרחק בין הקרניים משתנה במעט מאוד בין הבסיס לקצוות, והרווח ביניהן בבסיס קטן באופן יחסי מזה של הדוקרן או אנטילופה ננסית, אך גדול משל צביונים קטנים. הקרניים עבות למדי לכל אורך הקרן, ורק לקראת הסוף הופכות בהדרגה לדקות עד שמסתיימות בשפיץ חד או מעוגל. הקרניים נראות אמנם חלקות לחלוטין, אך לרוב הן חרושות מעט בבסיס בסביבות 3–5 טבעות\חריצים בולטים. צבע הקרניים הוא אפרפר\כחלחל\שחרחר מבריק. הן לזכרים והן לנקבות יש קרניים, אך של הזכרים גדולים וארוכים במעט.
תיאור > כסות

הפרווה של צביון ז'נטינק קצרה בדומה לשאר הצביונים, והיא מורכבת משערות זיפיות צפופות. הפרווה גסה באזור האחורי וחלקה וקצרצרה באזור הקדמי. צבע הפרווה החדגוני והייחודי בולט ביותר בקרב הפריים, ומצוי מלבדו אצל מספר מועט של אנטילופות כאנטילופה הודית וקובוס הנילוס. השילוב של הצבעים גורם לצביון ז'נטינק להזכיר מאוד את הטפיר האסייתי: פלג הגוף האחורי - מהכתפיים והלאה, בצבע אפרפר בהיר ודהוי, אפרפר כסוף או אפור צפחה כהה, כשלרוב החלק הסמוך לכתפיים בהיר יותר, והקרוב לזנב כהה; גם הגחון וחלקים העליונים של הרגליים בצבע זהה עם נטייה לחום. הצבע האפור משווה לפרווה מראה מחוספס בשל שילוב של שערות לבנות וחומות. בניגוד חד לפלג האחורי, הצוואר הראש והחזה בצבע חום שוקולד עמוק או שחור פחם מבריק, ובמרכז הכתפיים בינם לבין הצבע האפור מפרידה רצועה עבה בצבע לבן בוהק המתרחבת סמוך לגפיים ומדגישה את ההבדל החד בצבעי הגוף. מלבד האזורים העליוניים שאר חלקי הרגליים בצבע לבן בוהק בהתאם לרצועה, או אפרפר בהיר מן הרגיל. צבע הזנב מתחלק בין אפרפר בחלק העליון ללבנבן בחלק התחתון. הפרסות בצבע אפור בהיר עד שחור.
כאמור צבע ראשו של צביון ז'נטינק שחור, ואין לו כמעט סימוני פנים בולטים. סביב הלוע והאף יש כתם לבן בולט המנוקד בנקודות שחרחרות קטנות, ומסביב לו כתם נוסף בצבע חום צהבהב בהיר המתמזג בהדרגה לשחור המפוחם שבשאר הפנים. מהכתם הצהבהב נמשכים לעיתים פסים דהוים משני הצדדים במקביל לעצמות הלסת - כמעט עד לגרון, ומעל כל פס יש בדרך כלל נקודה חומה צהבהבה הממוקמת מתחת לעין. לצביון ז'נטינק אין את ציצת השיער האדמדמה המפורסמת האופיינית לצביונים, ובמקומה יש שערות מדובללות ובולטות מעט במצח בניגוד לשאר הפרווה הקצרצרה והחלקה של הראש. המאפיין הבולט בפנים הוא השקעים הבולטים סביב העיניים, הגורמים להן להראות שקועות בחוריהן. מעל הלחיים עצמות הגולגולת עבות ובולטות ביותר, והן נראות אפילו על רקע הפנים. בין צידי החוטם ללחיים יש שני חריצים שחורים אלכסונים שלמעשה הם בלוטות ריח גדולות. האוזניים עלולות להיות שחורות משני הצדדים או בצבע אפור כהה בצד הפנימי, ובבסיסם ישנו כתם קטנטן בהיר בצבע לבן עד חום צהבהב.
תיאור > מבנה ומידות גוף

מבנה גופו של צביון ז'נטינק מוצק ארוך ורחב, צווארו עבה וקצר, וראשו גדול בהשוואה לצביונים רבים אם כי קטן ביחס לגוף; החרטום משולש אמנם, אך המצח והסנטר גורמים לו להיראות עגלגל מעט. גופו כבד מאוד, ולשם השוואה משקלו הוא כמעט פי 10 מהמין הקטן ביותר בתת-המשפחה - צביון כחול. הרגליים קצרות באופן ניכר כפי שמאפיין את הצביונים, והאחוריות ארוכות יותר מהקדמיות. הגב שלו מקושת ועגלגל ומובלט עוד יותר על ידי חוסר האיזון באורך הרגליים: כתוצאה מכך פלג גופו האחורי גבוה באופן ניכר מהקדמי והליכתו נראית כפופה. האוזניים שלו עגולות ורחבות ועיניו גדולות וזהובות עם אישונים מורחבים. אפו גדול ורחב מאוד כשל הבקר ופיו גדול ועגלגל; שניהם בצבע שחור פחם או מבריק. זנבו קצר ודק לכל אורכו, ללא ציצת שיער עגולה בסופו. הפרסות גדולות וקצרות. הדו-צורתיות זוויגית נמוכה מאוד במין זה, ומסכמת בכך שהזכרים בעלי קרניים גדולות וארוכות יותר, ואילו הנקבות גדולות במעט במידות גוף מהזכרים.

מידות הגוף של צביון ז'נטינק:

גובה הכתפיים: 89-75 ס"מ.

אורך הראש והגוף: 150-130 ס"מ.

אורך הקרניים: 21-15 ס"מ.

אורך הזנב: 16-12 ס"מ.

משקל: 91-68 ק"ג.
תפוצה ובית גידול

צביון ז'נטינק אנדמי לדרום מערב אפריקה. הוא מצוי בליבריה (מחוזות: בומי, בונג, גברפולו, גרנד בסה, גרנד כף מאונט, גרנד קדה, גרנד קרו, מרגיבי, מרילנד, מנטסרדו, נימבה, נהר צ'ס, נהר גאה, וסינוה), סיירה לאון (בעיקר במחוז המזרחי, ובמספר אוכלוסיות קטנות ומבודדות גם במחוז הצפוני, הדרומי והמערבי) וחוף השנהב (מחוזות: בס ססנדרה ומויין קבלי). נוכחותו בדרום גינאה (מחוז נזרקורה) מוטלת בספק, אך די הגיוני שהוא נמצא בגבול הגינאי-ליברי בהתחשב בסמיכות של התפוצה שלו לשם. לטפיר אין שפתיים לבנות, אך יש לו כתמים לבנים על האוזניים.
בית גידולו המועדף של צביון ז'נטינק הוא שרידי גוש היערות הטרופיים הראשוניים, שמתאפיינים בכמות גדולה של עצים עבותים עם שיחים ואפיפיטים סבוכים וצפופים ביותר - רצוי בדרך כלל עם מגוון עצי פרי וחופת יער סגורה, שגורמת לו להיות מוסווה למרות צבעיו הבולטים על הרקע החשוך והסבוך. יערות אלו נמצאים בדרך כלל באזורים הררים יחסית בגבהים של 1,500-500 מטר מעל פני הים. עם זאת הוא מצוי גם ביערות דלילים יותר כמו גם בשולי יער, ולעיתים קרובות חודר לשטחים ומטעים חקלאיים או יורד לאזורי החופים הנמוכים בחיפושיו אחר מזון. בתחומי מחייתו הטמפרטורות אחידות לאורך השנה ועומדות על 30 מעלות צלזיוס, וכמות המשקעים הממוצעת - גבוהה ביותר - 4,300-2,000 מילימטר לשנה.
איומים ושימור

צביון ז'נטניק מסווג במצב השימור "סכנת הכחדה" על ידי IUCN, בשל ירידה מוערכת במספריו ביותר מ-20% בתקופה של 12 שנים, מספר פרטים נמוך למדי, ואיומים מתמשכים של ציד לבשר, פוחלצים ועורות או בתור בעל חיים המזיק ליבולים, ואובדן בית גידול ככריתת יערות, כריית מינרלים או פלישה של פעילות אנושית לתוך היערות הסבוכים של מערב אפריקה. חלק גדול מגוש יער גינאה הראשוני שהוא בית הגידול העיקרי של מין זה - הושמד ברובו. צביון זה נדיר למדי בכל הטווח של תפוצתו, ומגמת אוכלוסייתו בירידה ברוב האזורים פרט למספר מקומות מרוחקים בעומק היערות הטרופיים הבלתי נגישים ובאזורים מוגנים ישנן טענות שמצבו כבר נוטה לקטגוריה של "סכנת הכחדה חמורה" ואם לא ינקטו פעולות הגנה משמעותיות הוא עלול להיכחד במהלך העשר שנים הקרובות.
ההישרדות העתידית של צביון ז'נטינק לטווח הארוך מותנית בעתידם של בלוקי יער הראשוניים הנותרים. הוא מצוי במספר אזורים מוגנים ביניהם: הפארק הלאומי סאפו, שמורת קרהה-באסה ויערות גרבו הלאומיים בליבריה, שמורת היער כאוויי-ג'וין והפארק הלאומי טאי בחוף השנהב, ושמורת היער המערבי בסיירה לאון. צביון ז'נטינק רשום בנספח I של אמנת וושינגטון, מה שאומר שהסחר הבינלאומי במין זה או במוצריו אסור למעט במקרים מיוחדים. צביון זה מצוי במספר גני חיות ברחבי העולם ומתרבה בהם בהצלחה.
אומדן האכלוסייה העולמי של צביוני ז'נטינק נאמד בשנת 1999 בכ-3,500 פרטים, אולם כבר אז נטען כי האוכלוסייה אינה עולה על יותר מ-2,000 פרטים. סביר להניח שהמספרים כיום פחותים בהרבה.
הערות שוליים

↑  צביון ז'נטינק באתר הרשימה האדומה של IUCN
1 2 3  מידע ותמונות של צביון ז'נטינק באתר ציד
1 2 3 4 5 6 7 8 9 10  מידע ותמונות של צביון ז'נטינק באתר Arkive.
1 2 3 4 5 6 7 8 9 10 11 12 13 14 15 16 17 18 19 20  Jentink's duiker - מידע מפורט ומקיף על צביון ז'נטניק
1 2 3 4  צביון ז'נטניק באתר השימור של IUCN.
| פריים |
| --- | --- | --- |
| ראמים | ראמים |  |
| דישון | דישון מקראי |        |
| ראם | ראם לבן • ראם הצבי • ראם ביסה • ראם סהרה • ראם שולי-אוזניים |        |
| אנטילופת סוס | אנטילופת סוס שחורה • אנטילופה סוסית קצרת-קרן |        |
| בובאלים | בובאלים |        |
| בובאל | בובאל איילי • בובאל הכף • בובאל ליכטנשטיין |        |
| גנו | גנו כחול • גנו שחור |        |
| דאמאליסק | דאמאליסק הסהר • דאמאליסק הצבי |        |
| הירולה | הירולה |        |
| אימפלים | אימפלים |        |
| אימפלה | אימפלה |        |
| צביונים | צביונים |        |
| צביון | צביון חום • צביון צהוב-גב • צביון זברה • צביון אדרס • צביון פיטרס • צביון הארווי • צביון ז'נטינק • צביון לבן-גחון  • צביון נטאל  • צביון שחור  • צביון שחור-חזית  • צביון אוגילבי  • צביון אדום  • צביון אבוט   • צביון וינס •  צביון לבן-רגליים |        |
| צביון גמדי | צביון כחול • צביון מקסוול • צביון וולטר |        |
| צביון סבכים | צביון סבכים |        |
| צבאי סוף | צבאי סוף |  |
| קובוס | קובוס המים • קובוס שחור-רגל • קובוס המשקפיים • קובוס הנילוס • קובוס וארדון |  |
| צבי סוף | צבי סוף מצוי • צבי סוף ההרים • צבי סוף הסוואנה |  |
| פלינים | פלינים |  |
| אנטילופה איילית | אנטילופה איילית |  |
| פאנטולופים | פאנטולופים |  |
| אנטילופה טיבטית | אנטילופה טיבטית |  |
| פרים • יעלים • צבאיים | פרים • יעלים • צבאיים |  |
בית גידול אופייני צביון ז'נטינק.
איור של צביון ז'נטינק.
קנטינפלס

| --- | --- |

קנטינפלס בשנת 1964
 לידה:  12 באוגוסט 1911 מקסיקו סיטי, מקסיקו
 פטירה:  20 באפריל 1993 (בגיל 81) מקסיקו סיטי, מקסיקו
 מקום קבורה:  Spanish Cemetery 
 שם במה:  קנטינפלס
 שם לידה:  Mario Fortino Alfonso Moreno Reyes 
 סוגה מועדפת:  קומדיה
 מדינה:  מקסיקו 
 תקופת הפעילות:  1936–1984 (כ־48 שנים) 
 מקום לימודים:  Chapingo Autonomous University 
 בן או בת זוג:  ולנטינה איבנובה 
 מספר צאצאים:  1 
 פרסים והוקרה:  פרס גלובוס הזהב לשחקן הטוב ביותר לסרט מוזיקלי או קומי  כוכב בשדרת הכוכבים בהוליווד 
 פרופיל ב-IMDb
 
מריו פורטינו אלפונסו מורנו רייס (בספרדית: Mario Fortino Alfonso Moreno Reyes; ‏12 באוגוסט 1911 – 20 באפריל 1993), אשר נודע בשם הבמה קנטינפלס (Cantinflas), היה שחקן קולנוע, קומיקאי ותסריטאי מקסיקני. קנטינפלס היה מגדולי שחקני מקסיקו בכל הזמנים, זכה בשנת 1956 בפרס גלובוס הזהב על הופעתו בתפקיד פספרטו בסרט "מסביב לעולם בשמונים יום".
ביוגרפיה

מורנו נולד במקסיקו סיטי, מקסיקו. בנם של מריה דה לה סולדד רייס גוויזאר ופדרו מורנו אסקיוול. גדל בשכונת טפיטו הקשה שבמקסיקו סיטי ופילס את דרכו לתעשיית הבידור המקומית תוך כדי הופעות בקרקס נודד.
הקומיקאי האגדי צ'ארלי צ'אפלין הרעיף מחמאות על יכולותיו התיאטרליות של מורנו ואמר עליו שהוא הקומיקאי הטוב ביותר בעולם. מורנו היה לקומיקאי המצליח בתולדות מקסיקו וכונה "צ'ארלי צ'אפלין של מקסיקו".
קריירה קולנועית

מורנו הופיע בלמעלה מ-50 סרטים מקסיקנים והיה בעיני רבים לגדול שבשחקני מקסיקו בכל הזמנים.
בשנת 1956 שיחק מורנו בסרטו ההוליוודי הראשון, קומדיית ההרפתקאות "מסביב לעולם בשמונים יום" שזכתה להצלחה ביקורתית ומסחרית רבה. מורנו הופיע בתפקיד פספרטו עוזרו הצרפתי של פיליאס פוג (דייוויד ניבן), תפקיד אשר זיכה את מורנו בפרס גלובוס הזהב לשחקן הטוב ביותר בתפקיד קומי/מוזיקלי.
בשנת 1960 הופיע מורנו בקומדיה ההוליוודית המוערכת "פפה" בתפקיד האיכר המקסיקני הצעיר פפה, תפקיד קומי עליו היה מורנו מועמד לפרס גלובוס זהב נוסף. בשנת 1961 קיבל מורנו פרס גלובוס זהב מיוחד על עבודתו הקומית.
דמותו של מורנו אף היוותה השראה לדמות הראשית בסדרת האנימציה "עמיקו וחבריו" (במקור: Cantinflas y Sus Amigos).
על פועלו זכה מורנו לכוכב על שמו בשדרת הכוכבים של הוליווד.
חיים אישיים

מורנו היה נשוי לוולנטינה איבנובה והיה אב לבן אחד ממערכת יחסים מחוץ לנישואיו.
מורנו נפטר מסרטן הכבד ב-20 באפריל 1993 במקסיקו סיטי כשהוא בן 81. הלווייתו הייתה לאירוע מרכזי במקסיקו. בישיבת הסנאט של ארצות הברית כיבדו את מותו בדקת דומייה.